ปัญหา: ต้องการเสนอแนะให้ดำเนินการเก็บขยะเป็นเวลาโดยแต่ละพื้นในเขตของกรุงเทพมหานคร ให้เป็นเวลาเดียวกันหรือกำหนดเวลาให้ชัดเจน

อ้างอิงเลขที่รับแจ้ง DLZM3B เจ้าหน้าที่ตอบกลับมาเมื่อวันที่ 26 พ.ย. 67 แจ้งว่า สำนักสิ่งแวดล้อม โดยสำนักงานจัดการมูลฝอยและสิ่งปฏิกูล มีภารกิจในการจัดหารถเก็บขนมูลฝอยให้กับสำนักงานเขตต่างๆ ไปบริหารจัดเก็บขยะมูลฝอยในพื้นที่ของแต่ละสำนักงานเขต ซึ่งกรุงเทพมหานครได้ให้สำนักงานเขตปรับแผนการบริการจัดเก็บขยะในพื้นที่เขต โดยกำหนดพื้นที่จัดเก็บ จุดจัดเก็บ และวันเวลาจัดเก็บ ตามสภาพพื้นที่ จัดทำประกาศแจ้งให้ประชาชนทราบ โดยแบ่งพื้นที่บริการจัดเก็บเป็น 3 ส่วน ได้แก่ ส่วนที่ 1 ถนนสายหลัก ถนนสายรอง กำหนดจุดทิ้ง กำหนดวันเวลาทิ้งเวลาเก็บ เนื่องจากเป็นพื้นที่ย่านธุรกิจ มีขยะจากสถานบริการ ร้านค้า ปริมาณมาก กำหนดจัดเก็บทุกวัน กำหนดเวลาทิ้ง ระหว่าง 18.00 - 03.00 น. ขอให้ประชาชนนำขยะ ใส่ถุงมัดปากให้แน่นและวางในจุดที่กำหนด และจัดเก็บให้แล้วเสร็จภายในเวลา 05.30 น. ส่วนที่ 2 ถนนซอย ตรอก ชุมชน หมู่บ้าน กำหนดจุดตั้งถังรองรับมูลฝอยในซอย ตรอก ชุมชน กำหนดวันเวลาจัดเก็บ 2-3 ครั้งต่อสัปดาห์ สามารถเก็บได้ทั้งกลางวันและกลางคืนโดยไม่ก่อให้เกิดปัญหาการจราจร ส่วนที่ 3 อาคาร สถานที่ที่มีที่พักขยะ (มีขยะ 2 ลบ.ม. ขึ้นไป) เจ้าของอาคารจัดให้มีที่พักขยะสามารถกักเก็บขยะได้ 3 วัน (ตาม พรบ.ควบคุมอาคาร 2535 และกฎกระทรวงสุขลักษณะการจัดการมูลฝอยทั่วไป พ.ศ.2560) กำหนดวันเวลาจัดเก็บ 2-3 ครั้งต่อสัปดาห์ สามารถจัดเก็บได้ทั้งกลางวันและกลางคืนโดยไม่ก่อให้เกิดปัญหาการจราจร ดังนั้น บริบทของการบริหารจัดการจัดเก็บมูลฝอยแต่ละพื้นที่ จึงไม่สามารถกำหนดเวลาการจัดเก็บเป็นเวลาเดียวกันได้ เนื่องจากปัจจัยแวดล้อม เช่น สภาพการจราจร ลักษณะเส้นทาง อาคารสถานที่ ซึ่งแตกต่างกันตามภูมิลักษณะของเมือง อย่างไรก็ตามต้องขอขอบคุณที่ได้เสนอแนะในสิ่งที่ดีเพื่อประโยชน์ของกรุงเทพมหานคร

ผู้ร้องแจ้งว่ายังคงพบปัญหาเช่นเดิมอยู่ ต้องการให้มีการกำหนดช่วงเวลาในการเข้าเก็บขยะของทุกพื้นที่ของกรุงเทพมหานครให้เป็นช่วงเวลาเดียวกัน เนื่องจากพบเห็นมีรถเก็บขยะในช่วงเวลาเร่งด่วนทำให้ส่งผลต่อการจราจรติดขัด อยากเสนอให้นำแนวทางการจัดการเกี่ยวกับการเก็บขยะของอดีตผู้ว่าราชการสมัคร สุนทรเวช มาเป็นแนวทางในการดำเนินการแก้ไขปัญหาที่เกิดขึ้น
ถนน: ดินสอ
เขต: พระนคร
#1555